proxectonos/corpus_dominio_legal_administrativo_tmp huggingface dataset:
RESOLUCIÓN do 26 de marzo de 2012, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 16/04/2012

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicaranlles aos organismos responsables na Comunidade Autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai a realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel básico.
2. Entidade organizadora: Sanea Control, S.L.
3. Data: do 7 ao 11 de maio de 2012.
4. Lugar de realización: rúa da Ponte n.º 58. 36500 Lalín (Pontevedra).
5. Número de prazas: máximo 25 alumnos.
6. Dirixido a: todo o persoal auxiliar das empresas que aplique e/ou manipule produtos biocidas.
7. Criterios de selección: por rigorosa orde de recepción de inscricións.
8. Presentación de solicitudes: solicitude segundo modelo anexo I.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 26 de marzo de 2012.
Entidade organizadora: Sanea Control, S.L.
Datas: do 7 ao 11 de maio de 2012.
Lugar de realización do curso: rúa da Ponte n.º 58. 36500 Lalín (Pontevedra).
Duración: 20 horas teórico/prácticas e 1 hora de avaliación.
Horario: 16.30-20.45 h.
N.º de prazas: máximo 25 alumnos.
Presentación de solicitudes: enviarase, como data límite o 2 de maio de 2012, a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L., avenida da Mahía 106, baixo, 15220 Bertamiráns-Ames (A Coruña). Tel.: 981 88 69 24/639 60 63 81. Fax: 881 24 29 45, correo electrónico: saneacontrol@yahoo.es
Criterio de selección: por rigorosa orde de recepción da solicitude.
RESOLUCIÓN do 13 de abril de 2012 pola que se ordena a publicación do Acordo do Consello da Xunta de Galicia do 12 de abril de 2012 polo que se aproba a modificación da relación de postos de traballo da Consellería de Traballo e Benestar.
Consellería de Facenda — III. Outras disposicións — 16/04/2012

A aprobación da modificación da relación de postos de traballo da Consellería de Traballo e Benestar xustifícase polas necesidades organizativas e funcionais da consellería.
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 12 de abril de 2012, adoptou o seguinte
Primeiro. Apróbase a modificación da relación de postos de traballo da Consellería de Traballo e Benestar, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación, agás as amortizacións, creacións e modificacións dos postos de traballo afectados pola desaparición dos centros de menores Virxe do Carme e de Soutomaior, así como pola fusión do novo centro Complexo de Menores de Ferrol, que quedan demoradas ata o día 18 de xuño de 2012.
Visto o acordo adoptado polo Consello da Xunta de Galicia na súa reunión do 12 de abril de 2012, relativo á aprobación da modificación da relación de postos de traballo da Consellería de Traballo e Benestar, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 13 de abril de 2012.
RESOLUCIÓN do 30 de marzo de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 169/2011, interposto por Manuela Méndez Lombardía e outros.
Consellería de Facenda — III. Outras disposicións — 16/04/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 169/2011, interposto por Manuela Méndez Lombardía, María Blanca Novo Teijeiro, Consuelo Cordón Carvajal, Santiago David Suárez Pita, María Aurora Moinelo Paradela e Ana María Loreto Lago Morán, contra a Resolución do 2 de xaneiro de 2011 pola que se ordena a publicación do Acordo do Consello da Xunta de Galicia do 30 de decembro de 2010 que aproba a relación de postos de traballo nos departamentos da Administración da Xunta de Galicia referentes aos procesos de consolidación da disposición transitoria décima do V Convenio colectivo único do persoal laboral da Xunta de Galicia.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no
Diario Oficial de Galicia.
Santiago de Compostela, 30 de marzo de 2012.
RESOLUCIÓN do 30 de marzo de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 250/2011, interposto por Verónica Gómez Gómez e outros.
Consellería de Facenda — III. Outras disposicións — 16/04/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 250/2011, interposto por Verónica Gómez Gómez, Olga Fernández Iglesias, José Luís Fernández Iglesias, María Belén Blas Fraga, Álvaro Montero Barcala, Paula López Pollán, Elías Saínz Fernández, Ana Belén Gutiérrez Lodeiro, María Isabel Carnero Ojea, Carlos Nogueira Blanco e María del Carmen Pérez Domínguez, contra a Resolución do 2 de xaneiro de 2011 pola que se ordena a publicación do Acordo do Consello da Xunta de Galicia do 30 de decembro de 2010 que aproba a relación de postos de traballo nos departamentos da Administración da Xunta de Galicia referentes aos procesos de consolidación da disposición transitoria décima do V Convenio colectivo único do persoal laboral da Xunta de Galicia.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de nove (9) días, contados desde o seguinte ao da publicación desta resolución no Diario Oficial de Galicia.
Santiago de Compostela, 30 de marzo de 2012.
RESOLUCIÓN do 27 de marzo de 2012, da Dirección Xeral de Relacións Laborais, pola que se ordena o rexistro, o depósito e a publicación, no Diario Oficial de Galicia, do acordo da comisión paritaria do convenio colectivo autonómico de centros especiais de emprego relativo á aprobación das táboas salariais para o ano 2011.
Consellería de Traballo e Benestar — III. Outras disposicións — 12/04/2012

Visto o acordo polo que se aproban as táboas salariais para o ano 2011, que subscribiu a comisión paritaria do convenio colectivo autonómico de centros especiais de emprego na reunión que tivo lugar o 15 de decembro de 2011, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, a Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG n.º 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 27 de marzo de 2012.
En Santiago de Compostela, ás 11.00 horas do día 15 de decembro de 2011, na sede do Consello Galego de Relacións Laborais, sito na rúa Algalia de Abaixo, 24-baixo, reúnese a comisión paritaria do convenio autonómico de centros especiais de emprego coa asistencia das persoas a seguir sinaladas:
Representación empresarial:
Representación sindical:
O motivo da presente xuntanza é a análise das táboas salariais relativas ao ano 2011 do convenio colectivo galego de centros especiais de emprego.
Logo das oportunas deliberacións, debate e discusión do obxecto da presente xuntanza, as partes acordan as táboas salariais do ano 2011, que son o resultado de aplicar o artigo 22 do convenio, e que son as seguintes:
Centros especiais de emprego de Galicia:
As representacións presentes nesta comisión paritaria delegan no persoal habilitado do Consello Galego de Relacións Laborais a realización dos trámites necesarios para proceder ao rexistro, depósito e publicación das anteditas táboas ante a autoridade laboral competente.
E non tendo máis asuntos que tratar, levántase a reunión ás doce horas no lugar e na data arriba sinalados, que asinan por duplicado exemplar todos os asistentes.
ORDE do 28 de marzo de 2012 pola que se nomean os membros do Consello Galego da Representatividade das Asociacións Profesionais de Traballadores Autónomos da Comunidade Autónoma de Galicia.
Consellería de Traballo e Benestar — II. Autoridades e persoal — 12/04/2012

O Decreto 147/2011, do 30 de xuño, polo que se crea o Consello Galego da Representatividade das Asociacións Profesionais de Traballadores Autónomos da Comunidade Autónoma de Galicia e se determinan os criterios para acreditar e declarar a súa representatividade, establece no seu artigo 3.2 que os membros do consello serán nomeados pola persoa titular da consellería competente en materia de traballo por proposta da persoa titular da dirección xeral con competencias en materia de promoción do emprego autónomo e que o seu nomeamento se publicará no
Diario Oficial de Galicia.
En consecuencia,
Artigo único.
Nomear, por proposta da directora xeral de Promoción do Emprego, como membros do Consello Galego da Representatividade das Asociacións Profesionais de Traballadores Autónomos da Comunidade Autónoma de Galicia, as persoas que se indican a seguir:
– Jorge Barros de la Peña, subdirector xeral de Apoio á Contratación, aos Emprendedores e ao Traballo Autónomo da Dirección Xeral de Promoción do Emprego da Consellería de Traballo e Benestar, que actuará como presidente.
– Luis Valdés Peña, xefe do Servizo dos Autónomos e Inserción Laboral da Dirección Xeral de Promoción do Emprego da Consellería de Traballo e Benestar, que actuará como secretario.
– César García Novoa, catedrático de Dereito Financeiro e Tributario da Universidade de Santiago de Compostela, experto de recoñecido prestixio, imparcial e independente.
Disposición derradeira única.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de marzo de 2012.
ORDE do 20 de marzo de 2012 pola que se resolve a integración da Biblioteca Pública Municipal da Rúa na Rede de Bibliotecas de Galicia.
Consellería de Cultura, Educación e Ordenación Universitaria — III. Outras disposicións — 12/04/2012

Vista a proposta do secretario xeral de Cultura, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de Bibliotecas de Galicia a Biblioteca Pública Municipal da Rúa.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 20 de marzo de 2012.
CORRECCIÓN de erros. Resolución do 15 de marzo de 2012, da Dirección Xeral de Mobilidade, pola que se convocan probas de constatación da competencia profesional para o desempeño das funcións de xestor de transporte en empresas de transporte por estrada.
Consellería de Medio Ambiente, Territorio e Infraestruturas — III. Outras disposicións — 12/04/2012

Advertido erro na resolución indicada, publicada no DOG n.º 62, do 29 de marzo de 2012, cómpre facer a seguinte corrección:
– Na páxina 11085, na base décima, onde di: «b. Os teléfonos 981 54 43 89 e 981 54 45 85...», debe dicir: «b. Os teléfonos 981 54 45 89 e 981 54 45 85...».
CORRECCIÓN de erros. Orde do 30 de setembro de 2010 pola que se establece o plan de estudos das ensinanzas artísticas superiores de grao en deseño na Comunidade Autónoma de Galicia e se regula o acceso ao dito grao.
Consellería de Cultura, Educación e Ordenación Universitaria — I. Disposicións xerais — 17/04/2012

Advertidos erros na devandita orde, publicada no DOG n.º 195, do venres 8 de outubro de 2010, procédese a efectuar as oportunas correccións:
1.º O anexo I desta orde debe quedar redactado da seguinte forma:
Para os efectos do disposto no anexo desta orde, as abreviaturas que figuran nos cadros dos plans de estudos das diferentes especialidades das ensinanzas artísticas superiores de deseño teñen o seguinte significado:
Carácter: carácter da disciplina (F.B.: formación básica, O.E.: obrigatoria na especialidade, Op.: disciplinas optativas).
Tipo: T:. teórica, T.P.: teórico-práctica, P.: práctica.
Horas clase/semana: horas de clase programadas semanalmente coa presenza do/a profesor/a.
Horas clase/curso: horas totais de clase coa presenza do/da profesor/a que unha disciplina debe ter ao longo do ano académico.
Créditos ECTS: créditos ECTS asociados a unha disciplina e que se lle recoñecerán ao alumnado logo de superala.
O plan de estudos estenderase ao longo de 38 semanas lectivas completas para cada un dos cursos académicos en que se desenvolve.
CORRECCIÓN de erros. Orde do 30 de setembro de 2010 pola que se establece o plan de estudos das ensinanzas artísticas superiores de grao en música na Comunidade Autónoma de Galicia e se regula o acceso ao dito grao.
Consellería de Cultura, Educación e Ordenación Universitaria — I. Disposicións xerais — 17/04/2012

Advertidos erros na devandita orde, publicada no DOG n.º 195, do venres 8 de outubro de 2010, procédese a efectuar as oportunas correccións:
1.º O anexo I «Cadros curriculares de especialidades e itinerarios» debe quedar redactado da seguinte forma:
CORRECCIÓN de erros. Resolución do 15 de abril de 2010 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Instituto Galego de Promoción Económica á reorientación e competitividade das pemes galegas, en parte cofinanciadas polo Fondo Europeo de Desenvolvemento Rexional, no marco do Programa operativo Feder Galicia 2007-2013, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 13/04/2012

Advertidos erros na referida resolución, publicada no DOG n.º 80, do 29 de abril de 2010, procede facer as seguintes correccións:
Na páxina 7150, no punto primeiro, onde di:
«Publicar as bases reguladoras das axudas do Igape á reorientación e competitividade das pemes galegas en parte cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013, ao 80%, eixe 1, tema prioritario 1.07 no caso dos proxectos do artigo 1.1.º.3 destas bases, e ao 70%, eixe 2, tema prioritario 2.09 no caso dos proxectos do artigo 1.1.º.4 destas bases; e convocar para 2010 as ditas axudas en réxime de concorrencia competitiva».
Debe dicir:
«Publicar as bases reguladoras das axudas do Igape á reorientación e competitividade das pemes galegas en parte cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013, ao 80%, eixe 1, tema prioritario 07, actuación 3, ou eixe 2, tema prioritario 09, actuación 5, no caso dos proxectos do artigo 1.1.º.3 destas bases, e ao 70%, eixe 2, tema prioritario 09, actuación 5 no caso dos proxectos do artigo 1.1.º.4 destas bases; e convocar para 2010 as ditas axudas en réxime de concorrencia competitiva».
Na páxina 7152, no artigo 2.5., onde di:
«A subvención aos proxectos dos artigos 1.1.º.3 e 1.1.º.4 estará cofinanciada polo Fondo Europeo de Desenvolvemento Rexional, no marco do Programa operativo Feder Galicia 2007-2013, nun 80%, eixe 1, tema prioritario 1.07, actuación 1.07.3, no caso dos proxectos dos artigos 1.1.º.3, nun 70%, eixe 2, tema prioritario 2.09, actuación 2.09.5, no caso dos proxectos do artigo 1.1.º.4 (…)»
Debe dicir:
A subvención aos proxectos dos artigos 1.1.º.3 e 1.1.º.4 estará cofinanciada polo Fondo Europeo de Desenvolvemento Rexional, no marco do Programa operativo Feder Galicia 2007-2013, nun 80%, eixe 1, tema prioritario 07, actuación 3 ou eixe 2, tema prioritario 09, actuación 5, no caso dos proxectos dos artigos 1.1.º.3 e nun 70%, eixe 2, tema prioritario 09, actuación 5, no caso dos proxectos do artigo 1.1.º.4. (…)»
DECRETO 110/2012, do 16 de abril, polo que se encarga o despacho de asuntos da Presidencia, durante a ausencia do seu titular, ao conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 17/04/2012

Con motivo da ausencia do presidente da Xunta de Galicia, por mor dunha viaxe aos Estados Unidos Mexicanos, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia,
Artigo único.
Durante a ausencia do presidente da Xunta de Galicia, con motivo da súa viaxe aos Estados Unidos Mexicanos, encárgaselle o despacho de asuntos da Presidencia, desde o día 17 de abril ata o seu regreso, ao conselleiro de Presidencia, Administracións Públicas e Xustiza.
Santiago de Compostela, dezaseis de abril de dous mil doce.
RESOLUCIÓN do 30 de marzo de 2012 de aprobación da relación provisional de persoal funcionario admitido e excluído das probas específicas para a obtención dos diplomas das especialidades da escala superior de finanzas polo persoal pertencente a ela.
Consellería de Facenda — III. Outras disposicións — 13/04/2012

De acordo co establecido no artigo 4 da Orde da Consellería de Facenda do 16 de febreiro de 2012 pola que se convocan as probas específicas para a obtención dos diplomas das especialidades da escala superior de finanzas polo persoal funcionario pertencente a ela (
Diario Oficial de Galicia
núm. 46, do 6 de marzo), vistas as solicitudes presentadas polas persoas interesadas,
Aprobar e facer pública no Diario Oficial de Galicia e nos taboleiros de anuncios da Consellería de Facenda a seguinte relación provisional de persoal funcionario admitido e excluído para as probas específicas para a obtención dos diplomas das especialidades da escala superior de finanzas polo persoal pertencente a ela:
Santiago de Compostela, 30 de marzo de 2012.
ORDE do 30 de marzo de 2012 pola que se modifica a Orde do 31 de decembro de 2011 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Traballo e Benestar — III. Outras disposicións — 13/04/2012

Publicada no
Diario Oficial de Galicia
núm. 43, do 1 de marzo de 2012, a Orde do 31 de decembro de 2011 pola que se establecen as bases que rexen as axudas enmarcadas no programa Iniciativa Xove e se procede á súa convocatoria, apreciouse a necesidade de dar solución a determinados casos de empate que se poden dar na fase de avaliación dos proxectos presentados á convocatoria destas axudas.
Co fin de determinar o procedemento que se debe seguir de se produciren estas situacións, cómpre establecer claramente os criterios que deben aplicar de xeito uniforme as comisións de avaliación previstas na orde para os casos de que sexa necesario dirimir empates entre dous ou máis proxectos.
Por todo isto, e no uso das facultades que me foron concedidas,
Artigo 1.
Modifícase o número 6 do artigo 11 da Orde do 31 de decembro de 2011 pola que se establecen as bases que rexen as axudas enmarcadas no programa Iniciativa Xove e se procede á súa convocatoria, que queda redactado como segue:
«6. Unha vez avaliadas todas as solicitudes admitidas a trámite, a comisión de avaliación correspondente emitirá un informe no cal se concretará o resultado da avaliación e prelación das solicitudes por orde decrecente de puntuación. No mesmo informe determinaranse as solicitudes que deban ser denegadas por non obteren a puntuación mínima requirida no artigo 12 desta orde. No caso de empate na puntuación entre un ou varios solicitantes das axudas e co fin de determinar a orde de prelación entre proxectos que obtiveron a mesma puntuación, fíxase como sistema de desempate a maior valoración que a comisión de avaliación realizase do proxecto en cada un dos criterios e baremos que se reflicten no artigo 12, seguindo a orde establecida nel».
Artigo 2.
A modificación non afecta os prazos establecidos para a presentación de solicitudes nin o resto do articulado.
Disposición derradeira única.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de marzo de 2012.
RESOLUCIÓN do 30 de marzo de 2012 pola que se ordena a publicación do acordo do Consello da Xunta de Galicia do 29 de marzo de 2012 polo que se aproba a relación de postos de traballo do Consello Galego de Relacións Laborais.
Consellería de Facenda — III. Outras disposicións — 13/04/2012

A aprobación da relación de postos de traballo do Consello Galego de Relacións Laborais xustifícase polas necesidades organizativas e funcionais do organismo.
En consecuencia, por proposta do Consello Galego de Relacións Laborais, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 29 de marzo de 2012, adoptou o seguinte
Primeiro. Apróbase a modificación da relación de postos de traballo do Consello Galego de Relacións Laborais, nos termos que se sinalan no anexo a este acordo.
Segundo. Ordénase a publicación desta no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 29 de marzo de 2012, relativo á aprobación da relación de postos de traballo do Consello Galego de Relacións Laborais, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 30 de marzo de 2012.
RESOLUCIÓN do 30 de marzo de 2012 de aprobación da relación provisional de persoal funcionario admitido e excluído das probas específicas para a obtención dos diplomas das especialidades da escala técnica de finanzas polo persoal pertencente a ela.
Consellería de Facenda — III. Outras disposicións — 13/04/2012

De acordo co establecido no artigo 4 da Orde da Consellería de Facenda do 16 de febreiro de 2012 pola que se convocan as probas específicas para a obtención dos diplomas das especialidades da escala técnica de finanzas polo persoal funcionario pertencente a ela (
Diario Oficial de Galicia
núm. 46, do 6 de marzo), vistas as solicitudes presentadas polas persoas interesadas,
Aprobar e facer pública no Diario Oficial de Galicia e nos taboleiros de anuncios da Consellería de Facenda a seguinte relación provisional de persoal funcionario admitido e excluído para as probas específicas para a obtención dos diplomas das especialidades da escala técnica de finanzas polo persoal pertencente a ela:
Santiago de Compostela, 30 de marzo de 2012.
RESOLUCIÓN do 30 de marzo de 2012 pola que se ordena a publicación do acordo do Consello da Xunta de Galicia do 29 de marzo de 2012 polo que se aproba a relación de postos de traballo da Axencia de Protección da Legalidade Urbanística.
Consellería de Facenda — III. Outras disposicións — 13/04/2012

A aprobación da relación de postos de traballo da Axencia de Protección da Legalidade Urbanística xustifícase polas necesidades organizativas e funcionais do organismo.
En consecuencia, por proposta da Axencia de Protección da Legalidade Urbanística, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 29 de marzo de 2012, adoptou o seguinte
Primeiro. Apróbase a relación de postos de traballo da Axencia de Protección da Legalidade Urbanística, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 29 de marzo de 2012, relativo á aprobación da relación de postos de traballo da Axencia de Protección da Legalidade Urbanística, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 30 de marzo de 2012.
RESOLUCIÓN do 28 de marzo de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 290/2011, interposto por María Dolores Amigo Vázquez e outros.
Consellería de Facenda — III. Outras disposicións — 13/04/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 290/2011, interposto por María Dolores Amigo Vázquez, María Isabel Carro Mosquera, María Dolores Díaz Luaces, María Jesús Seara Ojea, Fernando Agullo Pérez, Alfredo García Molina, Jesús Canosa Rey, José Manuel Quinteiro Vicente, María Mar Iglesias García, Luís Enrique Ramos Ramos, María Ángeles Losada González, María Luz Losa Quintela, María Dolores Corbal Álvarez, Eduardo José Soto Meijomence, María Concepción González Balbas, Julia Miguel López, Covadonga Isabel López López, María Encarnación Vidal Caminero, María de los Ángeles López Lagares, María Fe Sánchez López e María Amparo Fraga Lens, contra a Resolución do 2 de xaneiro de 2011 pola que se ordena a publicación do Acordo do Consello da Xunta de Galicia do 30 de decembro de 2010 que aproba a relación de postos de traballo nos departamentos da Administración da Xunta de Galicia referentes aos procesos de consolidación da disposición transitoria décima do V convenio colectivo único do persoal laboral da Xunta de Galicia.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición-contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, a contar desde o seguinte ao da publicación desta resolución no Diario Oficial de Galicia.
Santiago de Compostela, 28 de marzo de 2012.
RESOLUCIÓN do 28 de marzo de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 906/2011, interposto por María Dolores Amigo Vázquez e outros.
Consellería de Facenda — III. Outras disposicións — 13/04/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo P.O. 906/2011, interposto por María Dolores Amigo Vázquez, María Isabel Carro Mosquera, María Dolores Díaz Luaces, María Jesús Seara Ojea, Fernando Agullo Pérez, Alfredo García Molina, Jesús Canosa Rey, José Manuel Quinteiro Vicente, María Mar Iglesias García, Luis Enrique Ramos Ramos, María Ángeles Losada González, María Luz Losa Quintela, María Dolores Corbal Álvarez, Eduardo José Soto Meijomence, María Concepción González Balbas, Julia Miguel López, Covadonga Isabel López López, María Encarnación Vidal Caminero, María de los Ángeles López Lagares, María Fe Sánchez López e María Amparo Fraga Lens, contra a Resolución do 23 de setembro de 2011 pola que se ordena a publicación do Acordo do Consello da Xunta de Galicia do 22 de setembro de 2011 que aproba a relación de postos de traballo da Consellería de Traballo e Benestar da Xunta de Galicia.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contado desde o seguinte ao da publicación desta resolución no Diario Oficial de Galicia.
Santiago de Compostela, 28 de marzo de 2012.
RESOLUCIÓN do 4 de abril de 2012 pola que se ordena a publicación do acordo do Pleno do Consello de Contas de Galicia do 28 de marzo de 2012 polo que se crea o ficheiro de datos de carácter persoal denominado Control horario.
Consello de Contas de Galicia — III. Outras disposicións — 17/04/2012

En virtude das competencias que me corresponden conforme o artigo 9 do Regulamento de réxime interior do Consello de Contas,
Facer público o acordo do Pleno do Consello de Contas de Galicia do 28 de marzo de 2012 polo que se aproba a creación do ficheiro de datos de carácter persoal que se relaciona no anexo, así como a súa publicación no
Diario Oficial de Galicia
, para a súa posterior inscrición no Rexistro da Axencia Española de Protección de Datos.
Acordo:
1. Obxecto.
Créase o ficheiro de datos de carácter persoal xestionado polo Consello de Contas de Galicia, no ámbito de aplicación da Lei orgánica 15/1999, do 13 de decembro, de protección de datos de carácter persoal, que se relaciona no anexo desta resolución.
2. Contido.
A información exixida no artigo 20.2.º da Lei orgánica 15/1999, do 13 de decembro, de protección de datos de carácter persoal, para as disposicións de creación do ficheiro, está contida no anexo deste acordo.
3. Finalidade e uso do ficheiro.
Os datos de carácter persoal rexistrados no ficheiro creado polo presente acordo só serán utilizados para os fins expresamente previstos no anexo e polo persoal debidamente autorizado.
4. Cesión de datos.
Os datos deste ficheiro só poderán ser cedidos aos órganos xudiciais e a outras autoridades públicas nos supostos e nos termos previstos no ordenamento xurídico, así como aos destinatarios indicados no anexo.
5. Órgano responsable da seguranza do ficheiro.
Será responsable da seguranza do ficheiro a Secretaría Xeral do Consello de Contas de Galicia, sen prexuízo da responsabilidade directa que na xestión e custodia daquel teña o persoal dos correspondentes servizos e unidades do Consello de Contas.
6. Medidas de seguranza.
As medidas de seguranza do ficheiro serán as de nivel básico, salvo que expresamente se dispoña o contrario no anexo.
7. Dereito de oposición, acceso, rectificación e cancelación de datos.
As persoas poderán exercer os seus dereitos de acceso, rectificación, oposición e cancelación de datos, cando proceda, mediante escrito dirixido á Secretaría Xeral do Consello de Contas, no enderezo Domingo Fontán n.º 7, 15771 Santiago de Compostela.
Disposición derradeira única.
Entrada en vigor
.
Este acordo entrará en vigor o día seguinte ao da súa publicación no
Diario Oficial de Galicia
.
Santiago de Compostela, 4 de abril de 2012.
CORRECCIÓN de erros. Orde do 2 de abril de 2012 pola que se encomenda a liquidación da entidade Mutualidad de Previsión Social a Prima Fija Pcae-Vigo ao Consorcio de Compensación de Seguros.
Consellería de Facenda — III. Outras disposicións — 13/04/2012

Advertido erro na orde antes citada, publicada no
Diario Oficial de Galicia
número 67, do 9 de abril de 2012, cómpre facer a seguinte corrección:
Na páxina 12248, onde se establece:
«Por acordo da asemblea xeral extraordinaria que tivo lugar o día 30 de marzo de 2012, a entidade Mutualidad de Previsión Social a Prima Fija Pcae-Vigo, inscrita co número 3 no Rexistro autonómico de mutualidades de previsión social non integradas na Seguridade Social, adscrito á Dirección Xeral de Política Financeira e Tesouro, adoptouse por unanimidade o acordo de disolución voluntaria da entidade e tamén solicitar a esta consellería a liquidación da entidade polo Consorcio de Compensación de Seguros, por ser a opción máis vantaxosa para os intereses dos mutualistas»; deberá dicir: «Por acordo da asemblea xeral extraordinaria que tivo lugar o día 30 de marzo de 2012, a entidade Mutualidad de Previsión Social a Prima Fija Pcae-Vigo, inscrita co número 3 no Rexistro autonómico de mutualidades de previsión social non integradas na Seguridade Social, adscrito á Dirección Xeral de Política Financeira e Tesouro, adoptou coa maioría legal e estatutariamente exixida o acordo de disolución voluntaria da entidade con efectos do 30 de abril de 2012 e tamén solicitar a esta consellería a liquidación da entidade polo Consorcio de Compensación de Seguros, por ser a opción máis vantaxosa para os intereses dos mutualistas».
ORDE do 21 de marzo de 2012 pola que se fixa o prezo de venda ao público da publicación Diseminación de los productos de evaluación de tecnologías sanitarias. Nuevas líneas de trabajo.
Consellería de Sanidade — III. Outras disposicións — 17/04/2012

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia.
Para cumprir este mandato e despois de emitido informe favorable da Consellería de Facenda, esta consellería
Artigo único.
1. Queda aprobado o prezo de venda ao público da publicación editada pola Consellería de Sanidade e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 21 de marzo de 2012.
ORDE do 21 de marzo de 2012 pola que se fixa o prezo de venda ao público da publicación Guía farmacológica. Fundación Pública Urxencias Sanitarias de Galicia-061.
Consellería de Sanidade — III. Outras disposicións — 17/04/2012

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
.
Para cumprir este mandato e despois de emitir informe favorable a Consellería de Facenda, esta consellería
Artigo único.
1. Queda aprobado o prezo de venda ao público da publicación editada pola Fundación Pública Urxencias Sanitarias de Galicia-061 e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 21 de marzo de 2012.
RESOLUCIÓN do 10 de abril de 2012, da Secretaría Xeral para o Turismo, pola que se dá publicidade ás axudas concedidas ao abeiro da Orde do 5 de maio de 2011 pola que se establecen as bases reguladoras para a concesión, en réxime de concorrencia competitiva, de subvencións a entidades privadas para incentivar o turismo mediante a creación e mellora de hoteis-balneario e hoteis-talaso na Comunidade Autónoma e se procede á súa convocatoria para o ano 2011 (CT988A), cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013 (Diario Oficial de Galicia número 118, do 21 de xuño de 2011) modificada pola Orde do 6 de outubro de 2011 (Diario Oficial de Galicia número 200, do 19 de outubro).
Consellería de Presidencia, Administracións Públicas e Xustiza — III. Outras disposicións — 17/04/2012

En cumprimento do disposto no artigo 15.1 da Lei 9/1997, do 13 de xuño, de subvencións de Galicia
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.02.761A.770.0 código de proxecto 200700372 ao abeiro da Orde do 5 de maio de 2011 pola que se establecen as bases reguladoras para a concesión, en réxime de concorrencia competitiva, de subvencións a entidades privadas para incentivar o turismo mediante a creación e mellora de hoteis-balneario e hoteis-talaso na Comunidade Autónoma e se procede á súa convocatoria para o ano 2011.
Estas subvencións están cofinanciadas ao 70% polo Fondo Europeo de Desenvolvemento Rexional, a través do Programa operativo Feder Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Convocatoria: Orde do 5 de maio de 2011 pola que se establecen as bases reguladoras para a concesión, en réxime de concorrencia competitiva, de subvencións a entidades privadas para incentivar o turismo mediante a creación e mellora de hoteis-balnearios e hoteis-talaso na Comunidade Autónoma e se procede á súa convocatoria para o ano 2011 (CT988A), cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013 (
Diario Oficial de Galicia
número 118, do 21 de xuño de 2011) modificada pola Orde do 6 de outubro de 2011 (
Diario Oficial de Galicia
número 200, do 19 de outubro).
Santiago de Compostela, 10 de abril de 2012.
RESOLUCIÓN do 10 de abril de 2012, da Secretaría Xeral para o Turismo, pola que se dá publicidade ás axudas concedidas ao abeiro da Orde do 5 de maio de 2011 pola que se establecen as bases reguladoras para a concesión, en réxime de concorrencia competitiva, de subvencións a entidades privadas para incentivar o turismo mediante a mellora de establecementos hoteleiros do grupo I e a creación ou mellora da oferta complementaria de establecementos hoteleiros existentes na Comunidade Autónoma e se procede á súa convocatoria para o ano 2011 (CT989A), cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013 (DOG número 118, do 21 de xuño de 2011), modificada pola Orde do 6 de outubro de 2011 (DOG número 200, do 19 de outubro).
Consellería de Presidencia, Administracións Públicas e Xustiza — III. Outras disposicións — 17/04/2012

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.761A.770.0, código de proxecto 200700372, ao abeiro da Orde do 5 de maio de 2011 pola que se establecen as bases reguladoras para a concesión, en réxime de concorrencia competitiva, de subvencións a entidades privadas para incentivar o turismo mediante a mellora de establecementos hoteleiros do grupo I e a creación ou mellora da oferta complementaria de establecementos hoteleiros existentes na Comunidade Autónoma e se procede á súa convocatoria para o ano 2011.
Estas subvencións están cofinanciadas ao 70% polo Fondo Europeo de Desenvolvemento Rexional, a través do Programa operativo Feder Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Convocatoria: Orde do 5 de maio de 2011 pola que se establecen as bases reguladoras para a concesión, en réxime de concorrencia competitiva, de subvencións a entidades privadas para incentivar o turismo mediante a mellora de establecementos hoteleiros do grupo I e a creación ou mellora da oferta complementaria de establecementos hoteleiros existentes na Comunidade Autónoma e se procede á súa convocatoria para o ano 2011 (CT989A), cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013 (DOG núm. 118, do 21 de xuño de 2011), modificada pola Orde do 6 de outubro de 2011 (DOG núm. 200, do 19 de outubro).
Santiago de Compostela, 10 de abril de 2012.
ORDE do 9 de abril de 2012 pola que se conceden subvencións para a edición en lingua galega de recursos didácticos curriculares para niveis non universitarios, ao abeiro da convocatoria regulada na Orde do 15 de decembro de 2011.
Consellería de Cultura, Educación e Ordenación Universitaria — III. Outras disposicións — 17/04/2012

A Orde do 15 de decembro de 2011 (DOG núm. 245, do 26 de decembro) regula a convocatoria e a concesión de subvencións para a edición en lingua galega de recursos didácticos curriculares para niveis non universitarios.
Logo de ver os informes-proposta formulados pola comisión constituída ao abeiro do artigo 10 da citada convocatoria e, en virtude das facultades que me confire a disposición adicional da Orde do 25 de xaneiro de 2012 de delegación de competencias nos órganos superiores, directivos e periféricos da Consellería de Cultura, Educación e Ordenación Universitaria, esta secretaría xeral
Artigo 1.
A concesión de axudas, na contía que se indica, aos proxectos que se relacionan no anexo I.
Artigo 2.
Desestimar os títulos que se relacionan no anexo II polos motivos que aparecen citados na correspondente epígrafe. Neste anexo especifícanse tamén as solicitudes que non atenderon ao requirimento de emenda de erros en forma e/ou no prazo establecido, segundo o disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 3.
Contra esta resolución, que esgota a vía administrativa, os interesados poderán interpoñer recurso potestativo de reposición perante a persoa titular da Secretaría Xeral de Política Lingüística, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 modificados pola Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, quen resolverá por delegación do conselleiro de Cultura, Educación e Ordenación Universitaria, de acordo co establecido na disposición adicional da Orde do 25 de xaneiro de 2012, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Artigo 4.
De conformidade co artigo 13.4 da Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral de Política Lingüística publicará na súa páxina web, no enderezo www.xunta.es/linguagalega, a relación dos beneficiarios e o importe das axudas concedidas. Así mesmo, en cumprimento co disposto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a Secretaría Xeral fará públicos os datos relevantes referidos ás axudas e subvencións concedidas así como as sancións impostas aos beneficiarios.
Disposición derradeira.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 9 de abril de 2012.
CORRECCIÓN de erros. Orde do 22 de novembro de 2011 pola que se clasifica de interese cultural a Fundación Gonzalo López Abente.
Consellería de Presidencia, Administracións Públicas e Xustiza — III. Outras disposicións — 25/04/2012

Advertidos erros na devandita Orde publicada no Diario Oficial de Galicia n.º 233, do 7 de decembro de 2011, cómpre facer as seguintes correccións:
Na páxina 35901, no feito 4 da orde, no cal consta a identificación do Padroado inicial da fundación, deben engadirse como membros do Padroado os seguintes: Arturo Baltasar Suárez Varela, como tesoureiro, e Manuel Vilar Álvarez, como vogal.